මේ අතර නව රජයේ මහාමාර්ග සංවර්ධන රාජ්‍ය අමාත්‍යවරයා ලෙස අද පත්වූ ලොහාන් රත්වත්තේ මහතා බත්තරමුල්ලේ පිහිටි මාර්ග සහ මහාමාර්ග අමාත්‍යාංශයේදී  නිල වශයෙන් රාජකාරී ආරම්භ කළාඑස්.බී දිසානායක මහතාද ඉඩම් සහ ඉඩම් සංවර්ධන අමාත්‍යාංශයේදී පස්වරුවේ යොදුණු සුබ නැකතින් සිය රාජ්‍ය අමාත්‍යධුරයේ රාජකාරී ආරම්භ කළා.අද දිවුරුම් දුන් රාජ්‍ය අමාත්‍ය විමලවීර දිසානායක මහතා වනජීවී සම්පත් අමාත්‍යාංශයේදී රාජකාරී ආරම්භ කළේ මහා සංඝරත්නයේ ආශිර්වාද මධ්‍යයේයි.මේ අතර මහවැලි, කෘෂිකර්ම වාරිමාර්ග,ග්‍රාමීය සංවර්ධන, අභ්‍යන්තර වෙළෙඳ ,ආහාර සුරක්ෂිතතාව සහ පාරිභෝගික සුභසාධන අමාත්‍ය චමල් රාජපක්ෂ මහතා අද කෘෂිකර්ම අමාත්‍යාංශයේ නිරීක්ෂණ චාරිකාවක නිරත වුණා.මේ අතර දිස්ත්‍රික් සම්බන්ධීකරණ කමිටු සභාපතිවරුන් වෙත පත්වීම් ලිපි ප්‍රදානය කිරීම අග්‍රාමාත්‍ය මහින්ද රාජපක්ෂ මහතාගේ ප්‍රධානත්වයෙන් ජනාධිපති ලේකම් කාර්යාලයේදී අද සිදු කෙරුණා.ඒ අනුව සරත් අමුණුගම මහතා මහනුවර දිස්ත්‍රික්කය සඳහාත්, චන්දිම වීරක්කොඩි මහතා ගාල්ල දිස්ත්‍රික්ය සඳහාත්, ලක්ෂ්මන් වසන්ත පෙරේරා මහතා මාතලේ දිස්ත්‍රික්කය සඳහාත් පත් කෙරුණු අතර, තේනුක විදානගමගේ මහතා බදුල්ල දිස්ත්‍රික්කයට සහ පියල් නිශාන්ත මහතා කළුතර දිස්ත්‍රික්කය සඳහා පත්වීම් ලිපි ලැබුවා.